El Parc María Marzo de Burjassot ja té bany
2025-07-24

Fa unes setmanes, el Parc María Marzo de Burjassot, situat en una de les entrades del municipi, millorava la seua instal·lació. En aquesta zona d’oci s’ha instal·lat un bany, una petició de la ciutadania que l’Ajuntament compartia de bon grat i que ja s’ha materialitzat i està donant servei,

El bany ja està en funcionament gràcies al treball realitzat per la Regidoria de Serveis Municipals, dirigida per Manuel Pérez Menero, i a través de la Brigada Municipal d’Obres, encarregada d’instal·lar el mòdul que dona servei a aquesta zona tan bonica del municipi de la qual grans i menuts gaudeixen cada vesprada i els caps de setmana.

El mòdul que compon el bany s’ha realitzat folrant-lo d’un material similar a la fusta, concorde a l’espai en el qual s’ha situat, aportant-li una fisonomia senzilla i adaptada al parc.